ddrg/super_eurlex huggingface dataset:
SODBA SODIŠČA ZA USLUŽBENCE (prvi senat)

z dne 13. februarja 2007

Zadeva F-62/06

Daniela Guarneri

proti

Komisiji Evropskih skupnosti

„Uradniki – Osebni prejemki – Družinski dodatki – Dodatek za vzdrževanega otroka – Pravilo o preprečevanju kopičenja, ki se uporabi za nacionalne dodatke“

Predmet: Tožba, vložena na podlagi členov 236 ES in 152 AE, s katero D. Guarneri predlaga razglasitev ničnosti odločbe Komisije z dne 5. avgusta 2005, s katero je na podlagi člena 67(2) Kadrovskih predpisov od zneska dodatka za vzdrževanega otroka odštela znesek belgijskih družinskih dodatkov za sirote, in odločbe organa, pristojnega za imenovanja, z dne 14. februarja 2006 o zavrnitvi njene pritožbe zoper odločbo z dne 5. avgusta 2005.

Odločitev: Odločba Komisije z dne 5. avgusta 2005 se razglasi za nično v delu, v katerem določa odbitek zneska belgijske družinske pokojnine, ki jo je prejela tožeča stranka kot dodatek za vzdrževanega otroka, ki ji je bil nakazan. V preostalem se predlogi zavrnejo. Komisiji se naloži plačilo stroškov. Svet kot intervenient nosi svoje stroške.

Povzetek

Uradniki – Osebni prejemki – Družinski dodatki – Dodatek za vzdrževanega otroka

(Kadrovski predpisi za uradnike, člen 67(2))

Samo dodatki, ki so primerljivi in katerih cilj je enak, so podobni v smislu pravila o preprečevanju kopičenja iz člena 67(2) Kadrovskih predpisov na področju družinskih dodatkov. Odločilno merilo pri opredelitvi podobnega dodatka je cilj zadevnih dodatkov.

Belgijska družinska pokojnina nima istega cilja kot dodatek za vzdrževanega otroka iz člena 67(1)(b) Kadrovskih predpisov. Namen belgijske pokojnine namreč ni nadomestiti običajne stroške, povezane s preživljanjem in izobraževanjem otrok, ampak posebne stroške, ki jih ima preživeli roditelj zaradi smrti drugega roditelja, ki je prispeval za to preživljanje in izobraževanje, ko je bil še živ. Ta pokojnina tako pokriva posebne potrebe sirot in je finančna pomoč za osebo, ki mora sama nositi družinske izdatke. Dejstvo, ki lahko povzroči njeno dodelitev, ni dejansko preživljanje otroka, ampak druga okoliščina, povezana z nastankom tveganja, in sicer smrt enega od otrokovih staršev.

(Glej točke 34, 42, 45 in 46.)

Napotitev na:

Sodišče: 13. oktober 1977, Deboeck proti Komisiji, 106/76, Recueil, str. 1623, točka 16; 13. oktober 1977, Emer proti Komisiji, 14/77, Recueil, str. 1683, točka 15;

Sodišče prve stopnje: 11. junij 1996, Pavan proti Parlamentu, T‑147/95, RecFP, str. I‑A‑291 in II‑861, točka 41; 25. januar 2006, Weißenfels proti Parlamentu, T‑33/04, ZOdl. JU, str. I‑A‑2‑1 in II‑A‑2‑1, točka 47.
Staff case summary



Staff case summary

Povzetek

Uradniki – Pogodbeni uslužbenci – Razvrstitev

(Kadrovski predpisi za uradnike, člen 5(3)(b); Pogoji za zaposlitev drugih uslužbencev, člen 82(2))

Komisija za uporabo člena 7(1)(d) in (3) Splošnih določb za izvajanje o postopkih zaposlitve in dela pogodbenih uslužbencev Komisije, v katerem je določena razvrstitev teh uslužbencev na podlagi trajanja upoštevnih delovnih izkušenj, ki se izračuna od datuma, ko je zainteresirana oseba izpolnila minimalne zahtevane kvalifikacije za zaposlitev, ne more – ne da bi kršila obseg člena 82(2)(c) Pogojev za zaposlitev drugih uslužbencev, po katerem je za zaposlitev pogodbenega uslužbenca v funkcionalni skupini IV potrebna najmanj izobrazba, ki ustreza vsaj triletnemu z diplomo potrjenemu zaključenemu univerzitetnemu študiju, kot je zaradi enakega besedila jasno iz člena 5(3)(b) Kadrovskih predpisov, v katerem je enaka zahteva določena za uradnike – zavrniti upoštevanja diplome, ne da bi predhodno preučila vsebino izobraževalnega programa, potrjenega z navedeno diplomo, in preverila, ali je s to diplomo lahko potrjen zaključen univerzitetni študij.

(Glej točki 41 in 42.)
Staff case summary



Staff case summary

Povzetek

Uradniki – Zaposlovanje – Uporaba člena 29(2) Kadrovskih predpisov

(Kadrovski predpisi za uradnike, člen 29(2); Priloga XIII, člen 5(5); Uredba Sveta št. 723/2004)

Ker Uredba št. 723/2004 o spremembi Kadrovskih predpisov za uradnike Evropskih skupnosti in pogojev za zaposlitev drugih uslužbencev ne vsebuje nobene prehodne določbe za določitev razvrstitve v naziv in plačilni razred uradnika, ki je bil po začetku veljavnosti te uredbe, to je po 1. maju 2004, imenovan na višje delovno mesto po koncu postopka zaposlovanja v skladu s členom 29(2) Kadrovskih predpisov, ki se je začel pred tem datumom, je treba uporabiti rešitev zakonodajalca Skupnosti iz člena 5(5) Priloge XIII h Kadrovskim predpisom za imenovanje na delovno mesto direktorja z napredovanjem in tako predvideti razvrstitev „v naslednji višji naziv“.

Postopek zaposlovanja iz člena 29(2) Kadrovskih predpisov se namreč lahko v primeru, da gre za že zaposlenega uradnika ali uslužbenca, obravnava kot napredovanje. V takem primeru imenovanja na višje delovno mesto ni mogoče šteti za drugo zaposlitev pri instituciji, ki bi imela za posledico prekinitev kariere upravičenca, ampak za napredovanje v njegovi karieri, to imenovanje pa ne more povzročiti znižanja njegovega naziva in plačilnega razreda ter posledično njegove plače, ne da bi se s tem kršilo načelo upravičenosti vseh uradnikov do kariere znotraj njihove institucije, kot je bilo določeno v okviru teh kadrovskih predpisov. Takšna rešitev se zdi toliko bolj pravilna, ker je v skladu z dolžnostjo skrbnega ravnanja uprave, kar pomeni, da pristojni organ pri odločanju o položaju uradnika upošteva vse okoliščine, ki bi lahko vplivale na njegovo odločitev, in pri tem upošteva interes službe in tudi zadevnega uradnika, saj ima uradnik, imenovan na višje delovno mesto na podlagi njegovih osebnih sposobnosti, legitimen interes, da se njegova plača ne zniža, ne da bi bilo to v nasprotju z določbami veljavnih Kadrovskih predpisov.

(Glej točke 63, 75, 76, 79 in 80.)

Napotitev na:

Sodišče: 13. december 1984, Vlachos proti Sodišču, združeni zadevi 20/83 in 21/83, Recueil, str. 4149, točka 23; 29. junij 1994, Klinke proti Sodišču, C‑298/93 P, Recueil, str. I‑3009, točka 38;

Sodišče prve stopnje: 20. junij 1990, Burban proti Parlamentu, T‑133/89, Recueil, str. II‑245, točka 27; 1. junij 1999, Rodríguez Pérez in drugi proti Komisiji, združeni zadevi T‑114/98 in T‑115/98, RecFP, str. I‑A‑97 in II‑529, točka 32.
SODBA SODIŠČA ZA USLUŽBENCE

(drugi senat)

z dne 1. marca 2007

Zadeva F-84/05

Wineke Neirinck

proti

Komisiji Evropskih skupnosti

„Uradniki – Začasni uslužbenec – Dopustnost – Zahteva v smislu člena 90(1) Kadrovskih predpisov – Načelo varstva legitimnih pričakovanj – Domnevna obljuba zaposlitve“

Predmet: Tožba, vložena na podlagi členov 236 ES in 152 AE, s katero W. Neirinck predlaga razglasitev ničnosti implicitne odločbe o zavrnitvi njenega odškodninskega zahtevka in, po potrebi, izrecne odločbe o zavrnitvi njene pritožbe ter dodelitev odškodnine za premoženjsko in nepremoženjsko škodo, ki naj bi jo utrpela zaradi kršitve domnevne obljube Komisije, da jo bo zaposlila v Preiskovalnem in disciplinskem uradu.

Odločitev: Tožba se zavrne. Vsaka stranka nosi svoje stroške.

Povzetek

Uradniki – Načela – Varstvo legitimnih pričakovanj





Dejstvo, da je imel vodja službe stike s kandidatom za delovno mesto začasnega uslužbenca, da bi preučil možnost njegove vključitve v svojo ekipo, in da mu je izrazil željo po taki vključitvi, ne pomeni, da je pri kandidatu nastalo legitimno pričakovanje glede zaposlitve, če noben dokument uprave ne izraža resnične obljube o zaposlitvi, nasprotno, drugi uradniki, pristojni na področju zaposlovanja, so zadevno osebo obvestili o dvomih glede take možnosti.

(Glej točke od 81 do 85.)
C 463/50

Sklep Splošnega sodišča z dne 30. septembra 2022 – Rivière/ID

(Zadeva T-54/22) (1)

(Pravo institucij - Poslanec - Začasna odstranitev in izključitev poslanca iz njegove politične skupine - Tožeča stranka, ki se ne odziva več na pozive Splošnega sodišča - Ustavitev postopka)

(2022/C 463/73)

Jezik postopka: francoščina

Stranki

Tožeča stranka: Jérôme Rivière (Pariz, Francija) (zastopnik: B. Kuchukian, odvetnik)

Tožena stranka: politična skupina Identiteta in demokracija (ID) (zastopnik: J. Bosquet, odvetnik)

Predmet

Tožeča stranka s tožbo na podlagi člena 263 PDEU predlaga razglasitev ničnosti odločb predsedstva politične skupine Evropskega parlamenta „Identiteta in demokracija“ (ID) z dne 21. in 25. januarja 2022, s katerima je bila tožeča stranka začasno odstranjena in nato izključena iz te politične skupine.

Izrek

1. Postopek s tožbo se ustavi v delu, v katerem se ta tožba nanaša na politično skupino „Identiteta in demokracija“ (ID).

2. Tožeči stranki se naloži plačilo stroškov, razen tistih, o katerih je Splošno sodišče že odločilo v sklepu z dne 14. julija 2022, Rivière/Parlament in ID (T-54/22, neobjavljena, EU:T:2022:472).

(1) UL C 158, 11.4.2022.
C 418/36

Sklep Splošnega sodišča z dne 7. septembra 2022 – Prigozhin/Svet

(Zadeva T-75/22) (1)

(Ničnostna tožba - Skupna zunanja in varnostna politika - Omejevalni ukrepi proti hudim kršitvam in zlorabam človekovih pravic - Obrazložitev, v kateri je navedeno ime tožeče stranke kot financerja skupine Wagner - Presoja, podana v obrazložitvi - Akti, zoper katere ni pravnega sredstva - Nedopustnost)

(2022/C 418/49)

Jezik postopka: francoščina

Stranki

Tožeča stranka: Yevgeniy Viktorovich Prigozhin (Sankt Peterburg, Rusija) (zastopnik: M. Cessieux, odvetnik)

Tožena stranka: Svet Evropske unije (zastopnika: M.-C. Cadilhac in V. Piessevaux, agenta)

Predmet

Tožeča stranka s tožbo na podlagi člena 263 PDEU predlaga razglasitev ničnosti Sklepa Sveta (SZVP) 2021/2197 z dne 13. decembra 2021 o spremembi Sklepa (SZVP) 2020/1999 o omejevalnih ukrepih proti hudim kršitvam in zlorabam človekovih pravic (UL 2021, L 445 I, str. 17) in Izvedbene uredbe Sveta (EU) 2021/2195 z dne 13. decembra 2021 o izvajanju Uredbe (EU) 2020/1998 o omejevalnih ukrepih proti hudim kršitvam in zlorabam človekovih pravic (UL 2021, L 445 I, str. 10) v delih, v katerih je v teh aktih imenovana kot financer skupine Wagner.

Izrek

1. Tožba se kot nedopustna zavrže.

2. Yevgeniy Viktorovich Prigozhin nosi svoje stroške in stroške Sveta Evropske unije.

(1) UL C 148, 4.4.2022.
Sklep predsednika Splošnega sodišča z dne 18. maja 2022 – OG in drugi/Komisija

(Zadeva T-101/22 R)

(Začasna odredba - Uredba (EU) 2021/953 - Delegirana uredba (EU) 2021/2288 - Digitalno COVID potrdilo EU - Predlog za odlog izvršitve - Neobstoj nujnosti)

(2022/C 266/37)

Jezik postopka: španščina

Stranke

Tožeče stranke: OG, OH, OI, OJ (zastopnik: D. Gómez Fernández, odvetnik)

Tožena stranka: Evropska komisija (zastopniki: E. Montaguti in J. Baquero Cruz, agenta)

Predmet

Tožeče stranke s predlogom na podlagi členov 278 in 279 PDEU predlagajo odlog izvršitve Delegirane uredbe Komisije (EU) 2021/2288 z dne 21. decembra 2021 o spremembi Priloge k Uredbi (EU) 2021/953 Evropskega parlamenta in Sveta glede obdobja priznavanja potrdil o cepljenju, ki so izdana v obliki digitalnega COVID potrdila EU in potrjujejo zaključeno primarno serijo cepljenja (UL 2021, L 458, str. 459).

Izrek

1. Predlog za izdajo začasne odredbe se zavrne.
C 318/38

Sklep predsednika Splošnega sodišča z dne 4. julija 2022 – Lacapelle/Parlament

(Zadeva T-240/22 R)

(Začasna odredba - Pravo institucij - Član Parlamenta - Izključitev iz udeležbe v delegacijah Parlamenta za opazovanje volitev - Predlog za odlog izvršitve - Neobstoj nujnosti)

(2022/C 318/52)

Jezik postopka: francoščina

Stranki

Tožeča stranka: Jean-Lin Lacapelle (Pariz, Francija) (zastopnik: F.-P. Vos, odvetnik)

Tožena stranka: Evropski parlament (zastopnika: N. Görlitz in T. Lukácsi, agenta)

Predmet

Tožeča stranka s predlogom na podlagi členov 278 in 279 PDEU predlaga odlog izvršitve sklepa D-301937 sopredsednikov skupine za podporo demokraciji in usklajevanje volitev z dne 3. marca 2022, s katerim je bila izključena iz udeležbe v kateri koli delegaciji Evropskega parlamenta za opazovanje volitev do konca njenega mandata poslanca (2019-2024).

Izrek

1. Predlog za izdajo začasne odredbe se zavrne.
3.

Stefania Abenante in druge tožeče stranke, katerih imena so navedene v prilogi, nosijo svoje stroške ter stroške Evropskega parlamenta in Sveta Evropske unije, vključno s stroški postopka za izdajo začasne odredbe pred Splošnim sodiščem.
C 276/10

Sklep predsednika Splošnega sodišča z dne 25. aprila 2022 – HB/Komisija

(Zadeva T-408/21 R)

(Začasna odredba - Javna naročila storitev - Nepravilnosti v postopku oddaje naročila - Povračilo neupravičeno izplačanih zneskov - Sklep, ki je izvršilni naslov - Predlog za izdajo začasnih ukrepov - Nujnost - Fumus boni juris - Tehtanje interesov)

(2022/C 276/15)

Jezik postopka: francoščina

Stranki

Tožeča stranka: HB (zastopnica: L. Levi, odvetnica)

Tožena stranka: Evropska komisija (zastopniki: B. Araujo Arce, J. Estrada de Solà in J. Baquero Cruz, agenti)

Predmet

Tožeča stranka želi s predlogom, ki temelji na členih 278 in 279 PDEU, doseči, prvič, da se odloži izvršitev Sklepa Komisije C(2021) 3339 final z dne 5. maja 2021, ki se nanaša na izterjavo terjatve v znesku 4 241 507,00 EUR, ki ga dolguje iz naslova pogodbe z referenčno številko TACIS/2006/101-510, in Sklepa Komisije C(2021) 3340 final z dne 5. maja 2021, ki se nanaša na izterjavo terjatve v znesku 1 197 055,86 EUR, ki ga dolguje iz naslova pogodbe z referenčno številko CARDS/2008/166-429, drugič, da se Evropski komisiji odredi, naj ne izterja zneskov, navedenih v teh sklepih, in tretjič, da se Komisiji naloži povračilo škode v simbolični višini enega evra.

Izrek

1. Izvršitev Sklepa C(2021) 3339 final, ki se nanaša na izterjavo terjatve v znesku 4 241 507,00 EUR, ki ga HB dolguje iz naslova pogodbe z referenčno številko TACIS/2006/101-510, in Sklepa C(2021) 3340 final, ki se nanaša na izterjavo terjatve v znesku 1 197 055,86 EUR, ki ga HB dolguje iz naslova pogodbe z referenčno številko CARDS/2008/166-429, se odloži.
Sklep Splošnega sodišča z dne 14. decembra 2021 – McCord/Komisija

(Zadevi T-161/21 in 161/21 AJ I) (1)

(Ničnostna tožba - Tožba zaradi opustitve ukrepanja - Osnutek uredbe Komisije o določitvi obvezne predložitve izvoznega dovoljenja pri izvozu nekaterih proizvodov iz Unije - Predlog Komisije, da se za izvoz cepiv proti COVID-19 na Severno Irsko zahteva predložitev izvoznega dovoljenja na podlagi člena 16 Protokola o Irski/Severni Irski k Sporazumu o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo - Neobstoj objavljene politike o okoliščinah, v katerih bo Unija uveljavljala člen 16 navedenega Protokola - Očitna delna nedopustnost - Tožba, ki je delno očitno neutemeljena)

(2022/C 119/63)

Jezik postopka: angleščina

Stranki

Tožeča stranka: Raymond Irvine McCord (Belfast, Združeno kraljestvo Velika Britanija in Severna Irska) (zastopnik: C. O’Hare, solicitor)

Tožena stranka: Evropska komisija (zastopnika: H. Krämer in F. Ronkes Agerbeek, agenta)

Predmet

Prvič, predlog na podlagi člena 263 PDEU za razglasitev ničnosti osnutka uredbe Evropske komisije z dne 29. januarja 2021, s katerim se med drugim zahteva, da se za izvoz cepiv proti COVID-19 na Severno Irsko predloži izvozno dovoljenje na podlagi člena 16 Protokola o Irski/Severni Irski k Sporazumu o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (UL 2020, L 29, str. 7) in sklepa Komisije, da ne objavi politike o okoliščinah, v katerih bo uveljavljala člen 16 navedenega protokola, in, drugič, predlog na podlagi člena 265 PDEU za ugotovitev, da je Komisija nezakonito opustila sprejetje in objavo take politike.

Izrek

1. Tožba se zavrže kot očitno nedopustna in očitno brez pravne podlage.

2. Prošnja za brezplačno pravno pomoč se zavrne.

3. Raymondu Irvinu McCordu se naloži plačilo stroškov.

(1) UL C 252, 28.6.2021.
2.

Družbama Carlings AS in Margarete Steiff GmbH se naloži plačilo njunih stroškov in vsaki polovice stroškov Urada Evropske unije za intelektualno lastnino (EUIPO).
C 95/37

Sklep predsednika Splošnega sodišča z dne 8. decembra 2021 – D’Amato in drugi/Parlament

(Zadeva T-722/21 R)

(Začasna odredba - Člani Parlamenta - Pogoji za dostop do prostorov Parlamenta v njegovih treh krajih dela, povezani z zdravstveno krizo - Predlog za odlog izvršitve - Neobstoj nujnosti)

(2022/C 95/52)

Jezik postopka: francoščina

Stranke

Tožeče stranke: Rosa D’Amato (Taranto, Italija), Claude Gruffat (Mulsans, Francija), Damien Carême (Argenteuil, Francija), Benoît Biteau (Sablonceaux, Francija) (zastopniki: P. de Bandt, M. Gherghinaru in L. Panepinto, odvetniki)

Tožena stranka: Evropski parlament (zastopnika: S. Alves in A.-M. Dumbrăvan, agenta)

Predmet

Predlog na podlagi členov 278 PDEU in 279 PDEU za odlog izvršitve sklepa predsedstva Parlamenta z dne 27. oktobra 2021 o izrednih pravilih glede zdravja in varnosti, ki veljajo za dostop do prostorov Parlamenta v njegovih treh krajih dela.

Izrek

1. Predlog za izdajo začasne odredbe se zavrne.

2. Sklep z dne 15. novembra 2021, D’Amato in drugi/Parlament (T-722/21 R), se razveljavi.
Sklep Splošnega sodišča z dne 3. novembra 2021 – Aurubis/Komisija

(Zadeva T-729/20) (1)

(Ničnostna tožba - Okolje - Direktiva 2003/87/ES - Toplogredni plini - Dodelitev pravic do emisije - Predlog za prenos pravic do emisije na Nemčijo - Predlog, vložen v okviru nacionalnega postopka za izdajo začasne odredbe, da bi se zagotovil polni učinek postopka predhodnega odločanja v zadevi C-271/20 - Zavrnilni sklep Komisije - Pravni interes - Neobstoj neposrednega nanašanja - Nedopustnost)

(2022/C 2/51)

Jezik postopka: nemščina

Stranki

Tožeča stranka: Aurubis AG (Hamburg, Nemčija) (zastopnika: S. Altenschmidt in J. Hoss, odvetnika)

Tožena stranka: Evropska komisija (zastopnika: B. De Meester in G. Wils, agenta)

Predmet

Predlog na podlagi člena 263 PDEU za razglasitev ničnosti dopisa Komisije z dne 8. decembra 2020, s katerim je navedena institucija zavrnila predlog Deutsche Emissionshandelsstelle (nemška služba za trgovanje s pravicami do emisije), naj se na nacionalni imetniški račun Zvezne republike Nemčije – ali, podredno, na račun upravljavca, ki ga ima tožeča stranka – začasno in najpozneje do 31. decembra 2020 prenese število pravic do emisije toplogrednih plinov, ki ustrezajo številu dodatnih pravic, za katere je tožeča stranka pri Verwaltungsgericht Berlin (upravno sodišče v Berlinu, Nemčija) predlagala, naj se brezplačno dodelijo za tretje obdobje trgovanja s pravicami do emisije toplogrednih plinov.

Izrek

1. Tožba se zavrže kot nedopustna.

2. Družbi Aurubis AG se naloži plačilo stroškov, vključno s stroški postopka za izdajo začasne odredbe.

(1) UL C 44, 8.2.2021.
C 163/32

Sklep Splošnega sodišča z dne 4. marca 2021 – NEC OncoImmunity/EASME

(Zadeva T-132/20) (1)

(Ničnostna tožba - Okvirni program za raziskave in inovacije (2014 – 2020) – Obzorje 2020 - Sporazum o nepovratnih sredstvih - Obvestilo o odstopu - Akt, ki spada v popolnoma pogodbeni okvir, od katerega ni ločljiv - Nedopustnost - Uredba (EU) št. 1290/2013 - Izguba statusa MSP)

(2021/C 163/43)

Jezik postopka: angleščina

Stranki

Tožeča stranka: NEC OncoImmunity AS (Oslo, Norveška) (zastopniki: T. Nordby, R. Bråthen in O. Brouwer, odvetniki)

Tožena stranka: Izvajalska agencija za mala in srednja podjetja (zastopniki: G. Niddam in A. Galea, agenta, skupaj z D. Waelbroeckom in A. Duron, odvetnikoma)

Predmet

Predlog na podlagi člena 263 PDEU za razglasitev ničnosti zatrjevane odločbe, vsebovane v dopisu EASME št. Ares (2019) 7905893 z dne 23. decembra 2019, ki se je nanašal na odstop od sporazuma o nepovratnih sredstvih, ki je bil sklenjen v okviru Okvirnega programa za raziskave in inovacije (2014–2020) – Obzorje 2020, in, podredno, predlog na podlagi člena 272 PDEU za ugotovitev kršitve določb tega sporazuma.

Izrek

1. Tožba se zavrže kot nedopustna.

2. Družba NEC OncoImmunity AS nosi stroške postopka.

(1) UL C 161, 11.5.2020.
2.

Družbi Paravan GmbH in paragon GmbH & Co. KGaA nosita vsaka svoje stroške in vsaka polovico stroškov Urada Evropske unije za intelektualno lastnino (EUIPO).
C 53/42

Sklep Splošnega sodišča z dne 14. decembra 2020 – ClientEarth/Komisija

(Zadeva T-255/20) (1)

(Ničnostna tožba - Dostop do dokumentov - Komitologija - Tehnični odbor za motorna vozila - Dnevni red 79. sestanka odbora - Pravica do obveščenosti, ki velja v državah članicah glede na emisije iz lahkih potniških in gospodarskih vozil - Zavrnitev dostopa zaradi molka organa - Izrecna odločba, sprejeta po vložitvi tožbe - Ustavitev postopka)

(2021/C 53/56)

Jezik postopka: angleščina

Stranki

Tožeča stranka: ClientEarth AISBL (Bruselj, Belgija) (zastopnika: F. Logue, solicitor, in J. Kenny, barrister)

Tožena stranka: Evropska komisija (zastopniki: S. Delaude, C. Ehrbar in G. Gattinara, agenti)

Predmet

Predlog na podlagi člena 263 PDEU za razglasitev ničnosti sklepa zaradi molka Komisije z dne 26. februarja 2020 o zavrnitvi dostopa do nekaterih delov zapisnika 79. sestanka Tehničnega odbora za motorna vozila z dne 12. februarja 2019.

Izrek

1. Postopek s tožbo se ustavi.

2. Evropski komisiji se naloži plačilo stroškov.

(1) UL C 247, 27.7.2020.
Sklep predsednika Splošnega sodišča z dne 4. maja 2020 – Csordas in drugi/Komisija

(Zadeva T-146/20 R)

(„Začasna odredba - Javni uslužbenci - Volitve lokalne sekcije odbora uslužbencev Komisije za Luxembourg - Pravilnost - Obveznost nadzora institucije - Predlog za izdajo začasnih odredb - Neobstoj fumus boni juris“)

(2020/C 209/39)

Jezik postopka: francoščina

Stranke

Tožeče stranke: Annamaria Csordas (Luxembourg, Luksemburg), Adrian Sorin Cristescu (Luxembourg), Jean Putz (Esch-sur-Alzette, Luksemburg), Miguel Vicente-Nunez (Luxembourg) (zastopnik: M.-A. Lucas, odvetnik)

Tožena stranka: Evropska komisija (zastopniki: D. Milanowska, T. Lilamand in T. Bohr, agenti)

Predmet

Predlog na podlagi člena 270 PDEU in člena 91(4) Kadrovskih predpisov za uradnike Evropske unije, s katerim se primarno predlaga, naj se na eni strani odloži izvršitev, prvič, dopisa volilnega odbora z dne 26. novembra 2019 o razglasitvi rezultatov volitev lokalne sekcije odbora uslužbencev Komisije za Luxembourg, drugič, sklepa Komisije z dne 28. novembra 2019 o izračunu reprezentativnosti sindikatov in združenj v instituciji, tretjič, mandata lokalne sekcije odbora uslužbencev Komisije za Luxembourg, ki je rezultat volitev novembra 2019, četrtič, imenovanja delegatov s strani lokalne sekcije odbora uslužbencev Komisije za Luxembourg za centralni odbor uslužbencev Komisije, in petič, vsake odločitve o dodeljevanju dodatnih sredstev predstavnikom uslužbencev Komisije, ter naj se na drugi strani Komisiji naloži ohranitev delovanja odbora uslužbencev, ki se mu izteka mandat, do datuma razglasitve sodbe v glavni stvari, hkrati pa naj se ta mandat omeji na tekoče zadeve, podredno pa se predlaga, naj se na eni strani naloži Komisiji, da mandat lokalne sekcije odbora uslužbencev Komisije za Luxembourg, ki je rezultat volitev novembra 2019, omeji na tekoče zadeve, in na drugi strani tej lokalni sekciji, da za centralni odbor uslužbencev Komisije imenuje predstavnike, ki jih je predlagal Union syndicale Luxembourg.

Izrek

1. Predlog za izdajo začasne odredbe se zavrne.